
Martfű Város Polgármesterétől

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu
E L Ő T E R J E S Z T É S
Szolnoki Kistérség Többcélú Társulása és Martfű Város Önkormányzata között a szociális ellátások Társulás keretében történő biztosításához szükséges ingó és ingatlanvagyon biztosítására vonatkozó szerződések megkötésére

Martfű Város Önkormányzata Képviselő-testületének 

2015. december 17-i ülésére

Előkészítette: Szász Éva jegyző
Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség 

Tárgyalás módja: nyilvános ülés

Tisztelt Képviselő-testület !
Martfű Város Önkormányzatának Képviselő- testülete 2015. június 24-i ülésén kinyilvánította csatlakozási szándékát a Szolnoki Kistérség Többcélú Társulásához és elfogadta, hogy a Társulási Megállapodásban foglaltakat magára nézve kötelezőnek tekinti és vállalja a Társulás működésével, a feladatellátással kapcsolatos pénzügyi hozzájárulás megfizetését. 

A Szolnoki Kistérség Többcélú Társulása Társulási Tanácsa a Magyarország helyi önkormányzatairól szóló 2011. évi CLXXXIX. törvény 89. §-a és a Társulási Megállapodás 16. pontja-, illetve a Szolnoki Kistérség Többcélú Társulása Társulási Tanácsának 38/2015. (VI. 24.) számú határozata alapján Martfű város Szolnoki Kistérség Többcélú Társulásához 2016. január 01. napjától történő csatlakozását jóváhagyta. 

Martfű Város Önkormányzata Képviselő- testületének döntése értelmében az étkeztetés, házi segítségnyújtás, jelzőrendszeres házi segítségnyújtás, nappali ellátás (idősek klubja), támogató szolgáltatás feladatokat kívánja a Szolnoki Kistérség Többcélú Társulása fenntartásában működő Szolnoki Kistérség Többcélú Társulása Gyermekjóléti és Szociális Szolgáltató Központ intézményi keretei között biztosítani. 

A Szolnoki Kistérség Többcélú Társulása Társulási Tanácsának 58/2015. (VI. 24.) számú határozatával elfogadott, a Szolnoki Kistérség Többcélú Társulása Gyermekjóléti és Szociális Szolgáltató Központ alapító okirata tartalmazza, az 5435 Martfű, Mártírok útja 4. szám alatti ingatlant a személyes gondoskodást nyújtó szociális alapszolgáltatások telephelyeként.

Martfű Város Önkormányzata a fentiekben nevesített közfeladat-ellátás biztosításának időtartamára, a korlátozottan forgalomképes ingatlant, az ingatlan nagy értékű vagyontárgyait nyilvántartási értéken használatba-, illetve az ingatlan kis értékű vagyontárgyait ingyenesen tulajdonba kívánja adni a Szolnoki Kistérség Többcélú Társulása részére.  

Az önkormányzati vagyonnal való felelős gazdálkodás, annak kezelése, hasznosítása a nemzeti vagyonról szóló 2011. évi CXCVI. törvényben foglaltak szerint és a hatályos jogszabályi előírások alapján történhet. Hivatkozott jogszabályhely 13. § (3) bekezdése alapján a nemzeti vagyon tulajdonjogát ingyenesen átruházni csak törvényben meghatározott esetekben és feltételekkel lehet. A nemzeti vagyonba tartozó leselejtezett tárgyi eszközt - amennyiben az a közfeladat ellátásához nem szükséges - a tulajdonosi joggyakorló ingyenesen átruházhatja."

A fentiekre tekintettel szükségessé vált a korlátozottan forgalomképes ingatlan, az ingatlan nagy értékű vagyontárgyai, illetve az ingatlan kis értékű vagyontárgyai tekintetében az előterjesztés mellékletét képező használati szerződés és megállapodás elfogadása.

Tisztelt Képviselő-testület !

Kérem az előterjesztés megvitatását és az alábbi határozati javaslat elfogadását.
Martfű Város Önkormányzata Képviselő-testületnek
………/2015. (……..) határozata

Szolnoki Kistérség Többcélú Társulása és Martfű Város Önkormányzata között a szociális ellátások Társulás keretében történő biztosításához szükséges ingó és ingatlanvagyon biztosítására vonatkozó szerződések megkötéséről

Martfű Város Önkormányzatának Képviselő- testülete a Magyarország helyi önkormányzatairól szóló 2011. évi CLXXXIX. törvény 89. §-a és a nemzeti vagyonról szóló 2011. évi CXCVI. Törvény 13. § (3) bekezdése alapján az alábbi határozatot hozza:  

1./ Martfű Város Önkormányzatának Képviselő-testülete a szociális alapszolgáltatások biztosítása érdekében e feladat ellátását szolgáló ingatlant és nagy értékű ingóságokat a Szolnoki Kistérség Többcélú Társulása használatába, a kisértékű tárgyi eszközöket ingyenes tulajdonába  adja. 
2./ Martfű Város Önkormányzatának Képviselő-testülete a jelen határozat 1. számú mellékletét képező használati szerződést megismerte és felhatalmazza a polgármestert annak aláírására. 
3./ Martfű Város Önkormányzatának Képviselő-testülete jelen határozat 2. számú mellékletét képező ingyenes tulajdonba adásról szóló megállapodást megismerte és felhatalmazza a polgármestert annak aláírására. 
Határidő a megállapodás és a használati szerződés aláírására: 2015. december 31.

Felelős: polgármester
Erről értesülnek:
1. JNSZ Megyei Kormányhivatal 
  
2. Valamennyi képviselő helyben      

Martfű, 2015. december 15.

                                                                                                Dr. Papp Antal 
    polgármester

